ΠΡΟΤΑΣΗ ΤΗΣ ΕΠΙΤΡΟΠΗΣ σχετικά με τον καθορισμό των τιμών των γεωργικών προϊόντων - ΤΟΜΟΣ III Νομοθετικές πράξεις - Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΟΚ) αριθ. 2759/75 περί κοινής οργανώσεως αγοράς στον τομέα του χοιρείου κρέατος

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 37,

την πρόταση της Επιτροπής [1],

[1] ΕΕ C

τη γνώμη του Ευρωπαϊκού Κοινοβουλίου [2],

[2] ΕΕ C

τη γνώμη της Οικονομικής και Κοινωνικής Επιτροπής [3],

[3] ΕΕ C

Εκτιμώντας τα εξής:

(1) Το άρθρο 4 του κανονισμού (ΕΚ) αριθ. 2759/75 του Συμβουλίου [4], όπως τροποποιήθηκε τελευταία από τον κανονισμό (ΕΚ) αριθ. 3290/94 [5], προβλέπει τον ετήσιο καθορισμό τιμής βάσης για ορισμένες παρουσιάσεις κρέατος οικόσιτων χοίρων. Σύμφωνα με την προσέγγιση που ακολουθήθηκε κατά τη μεταρρύθμιση των κοινών οργανώσεων αγοράς στο πλαίσιο του Προγράμματος Δράσης 2000 και για να μπορέσουν οι επιχειρηματίες να καταστρώσουν πλέον μακροχρόνια προγράμματα παραγωγής, πρέπει να καθοριστεί η ενίσχυση χωρίς χρονικό περιορισμό, χωρίς αυτό εντούτοις να προδικάζει τις αναθεωρήσεις που θα πρέπει να γίνουν μελλοντικά.

[4] ΕΕ L 282 της 1.11.1975, σ. 1.

[5] ΕΕ L 349 της 31.12.1994, σ. 105.

(2) 1/4τι πρέπει να καθοριστεί η τιμή βάσης σε επίπεδο το οποίο να συμβάλει στη διασφάλιση της σταθεροποιήσεως των τιμών στις αγορές χωρίς όμως αυτό να συνεπάγεται τη δημιουργία διαρθρωτικών πλεονασμάτων στην Κοινότητα.

(3) Η τιμή βάσης πρέπει να καθοριστεί για ποιοτικό τύπο που καθορίζεται από τον κανονισμό (ΕΟΚ) αριθ. 3220/84 του Συμβουλίου, της 13ης Νοεμβρίου 1984, για τον καθορισμό της κοινοτικής κλίμακας κατάταξης σφαγίων χοίρων [6], όπως τροποποιήθηκε τελευταία από τον κανονισμό (ΕΚ) αριθ. 3513/93 [6].

[6] ΕΕ L 301 της 20.11.1984, σ. 1.

[7] ΕΕ L 320 της 22.12.1993, σ. 5.

(4) Προκειμένου να υπάρξει συμμόρφωση με τις διατάξεις που θεσπίστηκαν από το Συμβούλιο όσον αφορά την επιτροπολογία, πρέπει να τροποποιηθούν οι αντίστοιχες διατάξεις του κανονισμού (ΕΟΚ) αριθ. 2759/75. Δεδομένου ότι τα αναγκαία μέτρα για τη θέση σε εφαρμογή του παρόντος κανονισμού είναι μέτρα διαχείρισης κατά την έννοια του άρθρου 2 της απόφασης 1999/468/ΕΚ του Συμβουλίου της 28ης Ιουνίου 1999 για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή [8], θα πρέπει τα μέτρα αυτά να θεσπίζονται με τη διαδικασία της επιτροπής διαχείρισης που προβλέπεται από το άρθρο 4 της εν λόγω απόφασης,

[8] ΕΕ L 184 της 17.7.1999, σ. 23.

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

’ρθρο 1

Ο κανονισμός (ΕΟΚ) αριθ. 2759/75 τροποποιείται ως εξής:

1. Στο άρθρο 4 η παράγραφος 1 αντικαθίσταται από την εξής:

«1. Η τιμή βάσης για τα κρέατα οικόσιτων χοίρων, που παρουσιάζονται σε σφάγια ή ημισφάγια, εφεξής ονομαζόμενα «εσφαγμένος χοίρος», του ποιοτικού τύπου ορίζεται σε 1 509,39 EUR/t, από την 1η Ιουλίου 2000.

Ο ποιοτικός τύπος καθορίζεται συναρτήσει του βάρους και της περιεκτικότητας σε άπαχο κρέας των σφαγίων χοίρων, που καθορίζονται σύμφωνα με το άρθρο 2, παράγραφοι 2 και 3 του κανονισμού (ΕΟΚ) αριθ. 3220/84, ως εξής:

- τα σφάγια βάρους από 60 έως λιγότερο από 120 kg: κατηγορία E,

- τα σφάγια βάρους από 120 έως 180 kg: κατηγορία R.»

2. Το άρθρο 4 παράγραφος 4 διαγράφεται.

3. Το άρθρο 23 διαγράφεται.

4. Το άρθρο 24 αντικαθίσταται από το εξής:

« ’ρθρο 24

1. Η Επιτροπή επικουρείται από την Επιτροπή Διαχείρισης Χοιρείου Κρέατος, την οποία αποτελούν αντιπρόσωποι των κρατών μελών και της οποίας προεδρεύει ο αντιπρόσωπος της Επιτροπής.

2. 1/4ταν γίνεται παραπομπή στην παρούσα παράγραφο, εφαρμόζεται η διαδικασία της επιτροπής διαχείρισης που προβλέπεται στο άρθρο 4 της απόφασης 1999/468/ΕΚ, με την επιφύλαξη των διατάξεων του άρθρου 7, παράγραφος 3 της εν λόγω απόφασης.

3. Το χρονικό διάστημα που προβλέπεται στο άρθρο 4, παράγραφος 3 της απόφασης 1999/468/ΕΚ καθορίζεται σε ένα μήνα.»

’ρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος